Fører det også til dom, vil de danske myndigheder blande sig. - Indtil videre afventer vi, at den retslige proces er færdig, før vi foretager os noget. Hvis 2. instansen også fører til dom, vil vi give beskeden videre til Justitsministeriet, der vil forsøge at forhandle om at få kvinden udleveret, siger kontorchef Inge Durant fra Udenrigsministeriets Borgerservice til TV 2. Danmark har ikke en udleveringsaftale med Cambodja, men det komplicerer kun sagen en smule. Derfor er håbet slet ikke ude for den danske kvinde, såfremt hun selv beder om hjælpen. - Det er selvfølgelig lettere at ordne udleveringer, når det er i lande, som vi har en aftale med, men det betyder altså ikke, at man ikke kan blive udleveret, hvis vi ikke har en aftale, siger Inge Durant. - Man skal bare selv ønske at få hjælp.

Referat:
Den 55-årige Johanne Winther Axelsen så slagen ud, da hun i dag modtog dommen på 15 års fængsel for at have forsøgt at sende 10.761 piller ud af Cambodja. Nu er hendes næste skridt at appellere.